Vanćelijsko
Vanćelijski (ili ponekad ekstracelularni prostor) je termin kojim se označava nešto "izvan ćelije". Ovaj prostor se obično uzima kao onaj koji je izvan plazma membrane, a ispunjen tekućinom (vidi: vanćelijski matriks). Termin se koristi za razlikovanje od unutarćelijskog (intracelularnog), koji je unutar ćelije. Prema bazi podataka “Gene Ontology’’, ekstracelularni prostor je ćelijska komponenta definirana kao: "Taj dio višećelijskog organizma izvan pravih ćelija, obično se uzima da je izvan plazma membrane, a zauzet tečnošću Za višećelijske organizme, ekstracelularni prostor odnosiv se za sve izvan ćelije, ali i dalje u organizmu bez vanćelijskog matriksa. Genski proizvodi multi-ćelijskog organizma koji se izlučuju iz ćelije u intersticijalnu tekućinu ili krv se stoga mogu anotiranti tim ppojmom". Sastav ekstracelularnog prostora uključuje metabolite, ione, razne proteine i ne-proteinske materije tj. DNK, RNK, lipide, mikrobne proizvode itd koje bi mogle uticati na ćelijsku funkciju. Naprimjer, hormoni, faktori rasta, citokini i hemokini, putuju ekstracelularnim prostorom, prema biohemijskim receptorima na ćelijama. Ostali proteini koji su aktivni izvan ćelije su razni enzimi, uključujući i probavne (tripsin, pepsin), ekstracelularne proteinaze matriksna metaloproteinaza, ADAMTS, katepsini i antioksidansni enzimi vanćelijska superoksid dismutaza. Proteini koji su prisutni u ovom prostoru, često se čuvaju izvan ćelije pričvršćieni na različite ekstracelularne komponente matriksa (kolageni, proteoglikani, itd. Osim toga, proteolitički proizvodi vanćelijskog matriksa su prisutni u ekstracelularnom prostora, posebno u tkivima koje su u toku remodeliranja.